cyanic-selkie/wikianc huggingface dataset:
คณะแพทยศาสตร์ มหาวิทยาลัยนราธิวาสราชนครินทร์
กิจกรรมของนักศึกษาแพทย์
กิจกรรมบำเพ็ญประโยชน์ ที่จัดขึ้นโดยคณะวิทยาศาสตร์สุขภาพในมหาวิทยาลัยสงขลานครินทร์ เช่น คณะแพทยศาสตร์ คณะทันตแพทยศาสตร์ คณะพยาบาลศาสตร์ คณะเภสัชศาสตร์ คณะการแพทย์แผนไทย โครงการจัดตั้งคณะเทคนิคการแพทย์ และคณะแพทยศาสตร์ มหาวิทยาลัยนราธิวาสราชนครินทร์ ซึ่งก็เป็นหนึ่งในคณะวิทยาศาสตร์สุขภาพที่กำลังศึกษาชั้นปรีคลินิกในรั้วมหาวิทยาลัยสงขลานครินทร์ ภายในกิจกรรมมีการให้ความรู้กับประชาชนในด้านการส่งเสริมสุขภาพ การป้องกันสุขภาพ และทางด้านสุขอนามัยที่ดี ซึ่งนักศึกษาจะได้สัมผัสกับชุมชน วิถีชาวบ้าน สังคมภายนอกรั้วมหาวิทยาลัย
"วันมหิดล" เป็นวันคล้ายวันเสด็จทิวงคตของสมเด็จพระมหิตลาธิเบศร อดุลยเดชวิกรม พระบรมราชชนก กรมหลวงสงขลานครินทร์ โดยจะจัดให้มีกิจกรรมวางพวงมาลา หน้าพระบรมรูป ฯ เพื่อเฉลิมพระเกียรติและระลึกถึงพระมหากรุณาธิคุณของพระองค์
งานมหกรรมกีฬาที่ใหญ่ที่สุดของเหล่าบรรดานักศึกษาแพทย์ เพราะเป็นการรวมนักศึกษาแพทย์จากทุกสถาบันทั่วฟ้าเมืองไทย ซึ่งมีทั้งหมด 19 สถาบัน มาแข่งกีฬา เพื่อเชื่อมความสัมพันธ์กันระหว่างมหาวิทยาลัยต่างๆ นอกจากการแข่งขันกีฬาแล้วยังมีงาน ไนท์ ปาร์ตี้ โดยภายในจะมีการแสดงต่างๆ ของนักศึกษาแพทย์ และการประกวดขวัญใจเข็มสัมพันธ์อีกด้วย
งานรับเสื้อกาวน์จะจัดขึ้น เมื่อนักศึกษาแพทย์ ชั้นปี3 ที่กำลังจะขึ้นชั้นคลินิค(clinic) จะได้เข้าร่วมพิธีรับมอบเสื้อกาวน์จากอาจารย์แพทย์ จากนั้นก็จะมีการถ่ายถ่ายรูปเก็บความทรงจำ โดยจะมีสายรหัสของตนเองมาร่วมถ่ายรูป แสดงความยินดี รวมทั้งเพื่อนๆคณะอื่นได้มาร่วมแสดงความยินดีกันอย่างคับคั่ง หลังจากงานรับเสื้อกาวน์ สายรหัสส่วนใหญ่จะไปเลี้ยงสายกัน
กิจกรรมนี้เป็นงานพรอมเมื่อนักศึกษาแพทย์ ชั้นปี3 ขึ้นไปเรียนในชั้นคลินิก(clinic) ในชั้นปี4 เพื่อมีการเลี้ยงสังสรรค์ อำลาจากมหาวิทยาลัยข้ามฝากไปเรียนที่ศูนย์แพทยศาสตรชั้นคลินิก รพ.สงขลา โดยในงานก็มีผู้ใหญ่มาร่วมงานด้วยเช่น อธิการบดี คณบดี อาจารย์ชั้นปรีคลินิก อาจารย์แพทย์ บุคลากรของคณะแพทยศาสตร์ และนักศึกษาแพทย์ทุกชั้นปี พร้อมหน้าพร้อมกัน
บรรพชา
บรรพชา (อ่านว่า บันพะชา, บับพะชา) (ปพฺพชฺช; ปฺรวฺรชฺย) แปลว่า การบวช (แปลว่า เว้นความชั่วทุกอย่าง) หมายถึง การบวชทั่วไป, การบวชอันเป็นบุรพประโยคแห่งอุปสมบท, การบวชเป็นสามเณร (เดิมทีเดียว คำว่า บรรพชา หมายความว่า บวชเป็นภิกษุ เช่น เสด็จออกบรรพชาอัครสาวกบรรพชา เป็นต้น ในสมัยต่อมาจนถึงปัจจุบันนี้ คำว่า บรรพชา หมายถึง บวชเป็นสามเณร ถ้าบวชเป็นภิกษุ ใช้คำว่า อุปสมบท โดยเฉพาะเมื่อใช้คอบกันว่า บรรพชาอุปสมบท)
เณรหน้าไฟ
การบวชสามเณรหน้าไฟ คือการบรรพชาสามเณรที่นิยมบวชเพื่ออุทิศส่วนกุศลให้กับผู้ตาย โดยปรกติการบวชหน้าไฟมักจะบวชกันในวันเผาศพ โดยเมื่อทำพิธีฌาปนกิจเสร็จก็มักจะสึก
เรียกตามภาษาชาวบ้านคือ "บวชเช้าสึกเย็น" ที่เรียกว่าหน้าไฟจึงน่าจะมีสาเหตุมาจากบวชเพียงเพื่อเป็นเณรอยู่หน้าไฟเท่านั้น บางท่านว่าเป็นการ บวชหลอกคนตาย คือพอประกอบพิธีฌาปนกิจเสร็จก็สึก
การบวชสามเณรหน้าไฟเป็นความเชื่อที่สืบทอดกันมาเป็นประเพณีนิยม โดยผู้บวชและญาติพี่น้องเชื่อว่าการบวชเณรหน้าไฟ จะทำให้ผู้วายชมน์ได้บุญมาก ดังนั้นเราจึงมักเห็นการบวชลักษณะนี้ได้ทั่วไปในงานพิธีศพ
อีกประการหนึ่งการบวชเณรกระทำง่าย เพียงแค่โกนศีรษะและเตรียมจีวรเข้าไปหาอุปัชฌาย์ก็สามารถทำการบวชได้แล้ว ดังนั้นการบวชเณรจึงไม่ยุ่งยากเหมือนการบวชพระภิกษุซึ่งมีขั้นตอนในการรับรอง ในทางพระวินัยมากมาย คนทั่วไปจึงนิยมบวชเณรหน้าไฟมากกว่าบวชพระหน้าไฟ
เจ้าชายคาร์ล เจ้าชายแห่งวีท
เจ้าชายคาร์ล เจ้าชายแห่งวีท (Carl, Prince of Wied) ประสูติเมื่อวันที่ 27 ตุลาคม 2504 เป็นพระโอรสใน เจ้าชายฟรีดริช วิลเฮ็ล์ม เจ้าชายแห่งวีท และ เจ้าหญิงกูดาแห่งวัลเด็คและเพือร์ม็อนท์ ทรงเป็นพระปนัดดาใน เจ้าชายวิลเฮ็ล์ม ฟรีดริช เจ้าชายแห่งวีท ทรงสืบเชื้อสายมาจาก พระเจ้าวิลเลิมที่ 1 แห่งเนเธอร์แลนด์ ผ่านทางพระบิดา และทางพระมารดานั้น ทรงเป็นพระญาติชั้นที่ 5 ใน สมเด็จพระราชินีนาถเบียทริกซ์แห่งเนเธอร์แลนด์ แม่พระนามของพระองค์นี่นจะมี ฟรีดริช ออกัส ซึ่งควรจะเป็นพระนามหลัก แต่พระองค์กลับทรงเลือกใข้พระนามสุดท้ายอย่าง คาร์ล โดยทรงให้เหตุผลว่า เป็นพระประสงค์ส่วนพระองค์ และด้วยพระมารดานั้นทรงสืบเชื้อสายมาจาก พระเจ้าจอร์จที่ 2 แห่งบริเตนใหญ่ พระองค์เองจึงมีสิทธิในการสืบราชบัลลังก์สหราชอาณาจักร
เสกสมรส
เจ้าชายคาร์ล เจ้าชายแห่งวีท ทรงเสกสมรสกับ เจ้าหญิงอิซาเบลแห่งอีสเตนเบิร์ก พระขนิษฐาใน เจ้าหญิงโซฟี เจ้าหญิงแห่งปรัสเซีย เมื่อวันที่ 26 เมษายน 2541 มีพระบุตรดังนี้
เจ้าชายคาร์ล เจ้าชายแห่งวีท สิ้นพระชนม์แบบกะทันหันด้วยพระอาการพระหทัยวายเฉียบพลันเมื่อวันที่ 12 มีนาคม 2558 สิริพระชันษา 53 ปี ทำให้ตำแหน่ง เจ้าชายแห่งวีท ตกเป็นของพระโอรสองค์ใหญ่
ไมเคิล กริฟฟิน
ไมเคิล ดักลาส กริฟฟิน (Michael Douglas Griffin) เกิดเมื่อวันที่ 1 พฤศจิกายน ค.ศ. 1949 เป็นนักฟิสิกส์และวิศวกรการบินชาวอเมริกัน เข้ารับตำแหน่งผู้บริหารขององค์การนาซาตั้งแต่วันที่ 13 เมษายน ค.ศ. 2005 โดยที่ก่อนหน้านั้นเขาเป็นหัวหน้าภาควิชาอวกาศศึกษาที่ห้องทดลองฟิสิกส์ประยุกต์ มหาวิทยาลัยจอนส์ฮอปกินส์ ดร.กริฟฟินมีบทบาทต่องานขององค์การสำรวจอวกาศสหรัฐอเมริกาอย่างสูง และเป็นผู้หนึ่งที่มีบทบาทต่อกล้องโทรทรรศน์อวกาศฮับเบิลอย่างมาก ดร.กริฟฟินเป็นหนึ่งใน 100 อันดับแรกบุคคลผู้มีอิทธิพลสูงที่สุดในโลกของนิตยสารไทมส์เมื่อปี ค.ศ. 2007
แหล่งข้อมูลอื่น
1949
ร่างทรงมรณะ
ร่างทรงมรณะ เป็นตอนหนึ่งที่ปรากฏในเล่มที่ 4 จากนวนิยายชื่อ คินดะอิจิยอดนักสืบ แต่งโดย "โยโกะมีโซะ ซาจิ"
เนื้อเรื่อง
คดีนี้เริ่มต้นขึ้นด้วยการตายอย่างสยดสยองของคนทรงชื่ออุงะจิน คุซึริโกะ เธอนอนตายในบ้าน ที่ศพมีรอยกรีดทั่วร่าง และข้างศพยังมีแมวเป็น ๆ ห้าตัว ที่ถูกย้อมจนตัวแดงฉานไปด้วยเลือดของเธอ พวกมันเดินเลียเลือดไปรอบศพ และไม่ยอมให้ใครเข้าใกล้ ต่อมาพบว่าสุนัขในบ้านถูกวางยาและแม่บ้านที่หายตัวไปตั้งแต่คืนเกิดเหตุก็ถูกพบเป็นศพอยู่ไม่ไกลจากบ้านนั้น ทาคิงาวะ เคียวโกะว่าที่เจ้าสาวซึ่งถูกพบอยู่ใกล้ที่เกิดเหตุ แถมยังมีถุงมือของเธอตกอยู่ในที่เกิดเหตุอีกด้วย จึงตกเป็นผู้ต้องสงสัย คินดะอิจิจึงถูกจ้างวานโดยคู่หมั้นของเธอให้มาคลี่คลายปมปริศนานี้ คดีอันน่าสยดสยองนี้มีผู้ต้องสงสัยหลายคน ไม่ว่าจะเป็นทาเทเบะ ทะมง ร่างทรงชายที่บังคับให้หญิงร่างทรงในเครือข่าย และผู้ศรัทธาหญิงมอบร่างกายปรนเปรอความสุขให้ตน ร่างทรงหญิงคนอื่นที่ต่างอิจฉาริษยากัน ใครคือฆาตกรตัวจริง...หรือสุดท้ายคดีก็จะพลิกผันสุดคาดหมาย เช่นเดียวกับคดีอื่นที่คินดะอิจิเคยสืบสวนมาแล้ว
ห้ามเป็นพยานเท็จใส่ร้ายเพื่อนบ้าน
ห้ามเป็นพยานเท็จใส่ร้ายเพื่อนบ้าน หรือ อย่าพูดเท็จใส่ร้ายผู้อื่น (Thou shalt not bear false witness against thy neighbour) เป็นหนึ่งในข้อบทบัญญัติสิบประการ ซึ่งพระยาห์เวห์ได้ประทานให้กับชนชาติอิสราเอลผ่านทางโมเสส ซึ่งเป็นบัญญัติข้อที่ 8 ของการจัดรูปแบบพระบัญญัติแบบออกัสตินแห่งฮิปโป แบบคำสอนพระศาสนจักรคาทอลิก และแบบลูเทอแรน และเป็นบัญญัติข้อที่ 9 ของการจัดรูปแบบพระบัญญัติแบบเซปตัวจินต์ แบบไฟโล แบบทาลมุด และแบบคริสตจักรปฏิรูป
บัญญัติข้อนี้มีบันทึกในหนังสืออพยพ 20:16 และหนังสือเฉลยธรรมบัญญัติ 5:20 ในคัมภีร์ฮีบรูหมวดโทราห์ของศาสนายูดาห์ และในคัมภีร์ไบเบิลภาคพันธสัญญาเดิมของศาสนาคริสต์
เนื้อหา
ห้ามเป็นพยานเท็จใส่ร้ายเพื่อนบ้าน บัญญัติข้อนี้เป็นข้อที่เก้าที่ปกป้องชื่อเสียงของผู้อื่น อย่าให้ใครกล่าวความเท็จเกี่ยวกับอุปนิสัยหรือการกระทำของใครก็ตาม เราต้องกล่าวถึงทุกคนด้วยความยุติธรรมและเที่ยงธรรม  บัญญัติข้อนี้รวมถึงการพูดโกหกโดยทั่วไปด้วย
โอเพนด็อกคิวเมนต์
มาตรฐานนี้ถูกพัฒนาโดยคณะกรรมการเทคนิคของสมาคม Organization for the Advancement of Structured Information Standards (OASIS - เป็นหน่วยงานมาตรฐานกลางที่ไม่หวังผลกำไร มีหน้าที่ในการออกมาตรฐานสำหรับธุรกิจอิเล็กทรอนิกส์) โดยออกแบบอยู่บนพื้นฐานของรูปแบบ XML ที่เดิมทีออกแบบและสร้างใช้จริงโดยชุดโปรแกรมสำนักงานโอเพ่นออฟฟิศดอทอ็อก (OpenOffice.org) OpenDocument นอกจากจะเป็นเป็นมาตรฐาน OASIS แล้ว ยังเป็นมาตรฐานนานาชาติ ISO และ IEC อีกด้วย (ISO/IEC 26300:2006) มาตรฐานโอเพนด็อกคิวเมนต์ตรงกับคำจำกัดความพื้นฐานของมาตรฐานเปิด ซึ่งหมายความว่าข้อกำหนดดังกล่าวนั้นเปิดให้ดูได้โดยอิสระและไม่มีค่าใช้จ่าย รวมถึงสามารถนำไปสร้างผลิตภัณฑ์ได้โดยอิสระและไม่มีค่าใช้จ่ายเช่นกัน
รูปแบบ
นามสกุลของไฟล์ที่พบบ่อยสุด สำหรับเอกสารโอเพนด็อกคิวเมนต์ ได้แก่
แฟ้มโอเพนด็อกคิวเมนต์แบบพื้นฐานประกอบด้วยเอกสาร XML หนึ่งฉบับที่ใช้  เป็น root element แฟ้มโอเพนด็อกคิวเมนต์ยังสามารถจะจัดเก็บในรูปแบบ ZIP ซึ่งสามารถรวมรวมแฟ้มและไดเรกทอรีต่าง ๆ รวมถึงแฟ้มที่มีเนื้อหาแบบไบนารีด้วย เข้ามาเก็บไว้ในแฟ้มเดียว และบีบอัดเพื่อให้ได้ขนาดแฟ้มที่เล็กลง รูปแบบโอเพนด็อกคิวเมนต์ได้ประโยชน์จากการแยกหน้าที่รับผิดชอบ โดยแยก เนื้อหา รูปแบบหน้าตา เมทาเดตา และค่าปรับแต่งโปรแกรม ออกจากกันเป็นแฟ้ม XML สี่แฟ้ม
มีการจัดทำตัวอย่างเอกสารในรูปแบบ OpenDocument ให้ทดสอบ ชุดทดสอบนี้ทั้งหมดให้ใช้ได้ภายใต้สัญญาอนุญาต Creative Commons Attribution 2.5
สถานะและการยอมรับ
สถานะของมาตรฐานตอนนี้ โอเพนด็อกคิวเมนต์ได้รับการรับรองว่าเป็นมาตรฐาน OASIS และ ISO/IEC อย่างเป็นทางการแล้ว
คณะกรรมการของสหภาพยุโรป ได้แนะนำให้รูปแบบเอกสารของ OpenOffice.org (ซึ่งตอนนี้หมายถึงโอเพนด็อกคิวเมนต์) เป็นมาตรฐานในการแลกเปลี่ยนข้อมูลเอกสาร
โรงพยาบาลวิมุต
ประวัติ
หลังจากที่บริษัท พฤกษา เรียลเอสเตท จำกัด (มหาชน) ได้ปรับเปลี่ยนโครงสร้างบริษัทเป็นพฤกษา โฮลดิ้ง บริษัทได้ประกาศว่าได้ตัดสินใจลงทุนธุรกิจโรงพยาบาลเป็นครั้งแรก เนื่องจากเป็นธุรกิจที่สามารถสร้างรายได้อย่างต่อเนื่อง อีกทั้งตลาดโรงพยาบาลมีขนาดใหญ่ เลือกทำเลที่อยู่บนถนนสายหลักใจกลางเมือง ใกล้ชุมชน เดินทางสะดวก  โดยจะใช้งบลงทุนไม่เกิน 4,900 ล้านบาท ทั้งนี้พฤกษา โฮลดิ้งยังได้ตั้ง 2 บริษัทลูกถือหุ้นโรงพยาบาล คือ บริษัท โรงพยาบาลวิมุตติ โฮลดิ้ง จำกัด ซึ่งเป็นบริษัทโฮลดิ้ง ถือหุ้นในกลุ่มบริษัท และบริษัท โรงพยาบาลวิมุตติ อินเตอร์เนชั่นแนล จำกัด
โครงการแรกตั้งอยู่บนถนนพหลโยธินก่อนถึงแยกสะพานควาย ขนาดที่ดินประมาณ 7 ไร่เศษ ติดสำนักงานใหญ่ธนาคารออมสิน เดิมเป็นที่ดินส่วนตัวของคุณทองมา วิจิตรพงศ์พันธุ์ ที่ซื้อมานานหลายปี เสนอขายตกประมาณตารางวาละไม่เกิน 580,000 บาท ค่าที่ดิน 900 กว่าล้านบาท ก่อสร้างอาคารราว 2,000 ล้านเศษ ดำเนินการก่อสร้างโรงพยาบาลตั้งแต่ พ.ศ. 2560
โรงพยาบาลวิมุตเปิดให้บริการเมื่อเดือนพฤษภาคม พ.ศ. 2564 เปิดบริการห้องตรวจผู้ป่วยนอกทั้งหมด 120 ห้อง ส่วนคนไข้ในเปิดให้บริการ 100 เตียง โดยจะครบ 236 เตียงใน 2 ปีหลังจากนี้ จากนั้นเปิดตัวศูนย์เบาหวาน ไทรอยด์ ต่อมไร้ท่อ และควบคุมน้ำหนัก
ดิเอโก โกสตา
ดิเอโก ดา ซิลบา โกสตา (Diego da Silva Costa; เกิด 7 ตุลาคม ค.ศ. 1988) เป็นนักฟุตบอลอาชีพชาวสเปนเชื้อสายบราซิล โดยเล่นในตำแหน่งกองหน้าตัวเป้าให้กับบอตาโฟกู ในกังเปโอนาตูบราซีเลย์รูแซรียีอาและทีมชาติสเปน
โกสตาเริ่มต้นอาชีพของเขากับบรากาและปึนาฟีแยลในโปรตุเกส ต่อมาเซ็นสัญญากับอัตเลติโกเดมาดริดในปี ค.ศ. 2007 จากนั้นบรากาได้ยืมตัวกลับ จากนั้นถูกยืมตัวไปอยู่กับสโมสรเซลตาและอัลบาเซเต ก่อนที่จะถูกขายให้กับบายาโดลิดในปี ค.ศ. 2009 เขากลับมายังอัตเลติโกเดมาดริดในฤดูกาลถัดมาและกลายเป็นผู้เล่นสำคัญของทีม ยิงประตูในลีกได้ 27 ลูก และทำให้ทีมคว้าแชมป์ลาลิกาใน ปี ค.ศ. 2014 และต่อมาก็ได้ย้ายไปยังสโมสรเชลซีในพรีเมียร์ลีกของอังกฤษด้วยค่าตัว 32 ล้านปอนด์ และได้ย้ายกลับมาสโมสรอัตเลติโกเดมาดริดในปี ค.ศ 2017
ในระดับทีมชาติ โกสตาเล่นให้กับทั้งบราซิลในปี ค.ศ. 2013 และต่อมาประกาศเล่นให้กับสเปน ซึ่งเขาได้รับสัญชาติสเปนในเดือนกันยายน ค.ศ. 2013 เขาลงเล่นครั้งแรกในฐานะทีมชาติสเปนในเดือนมีนาคม ค.ศ. 2014
วอลต์ดิสนีย์อิเมจจิเนียร์ริง
จินตวิศวกรรรมของดิสนีย์ หรือ วอลต์ดิสนีย์อิเมจจิเนียร์ริง (Walt Disney Imagineering หรือ WDI) ตั้งอยู่ที่รัฐแคลิฟอร์เนีย สหรัฐอเมริกา เป็นผู้ออกแบบสร้างสรรค์ทุก ๆ อย่างภายในสวนสนุกเครือดิสนีย์ ทั้ง 12 แห่งทั่วโลก
ประวัติองค์กร
WDI เดิมใช้ชื่อว่า WED Enterprises คำว่า WED ย่อมาจาก วอลเตอร์ อีเลียส ดิสนีย์ (Walter Elias Disney) ก่อตั้งเมื่อ 16 ธันวาคม ค.ศ. 1952 สำนักงานใหญ่อยู่ที่เมืองเกรนเดล รัฐแคลิฟอเนีย สหรัฐอเมริกา. มีศูนย์ค้นคว้าวิจัยและพัฒนาอยู่ 3 แห่ง คือที่ ลองไอแลนด์, รัฐนิวยอร์ก และ รัฐแมตซาชูเซ็ตส์ ซึ่งศูนย์ทั้งสามจะมีการเชื่อมการติดต่อโดยใช้เทคโนโลยีดาวเทียม ตลอด 24 ชั่วโมง
แต่เดิมนั้น WDI เป็นบริษัทอิสระไม่ขึ้นตรงกับใคร และยังเป็นบริษัทส่วนตัวของนายวอลเตอร์ อีเลียส ดิสนีย์ (Walter Elias Disney) หรือที่รู้จักในนาม วอล์ต ดิสนีย์ (Walt Disney) ทำหน้าที่เกี่ยวกับการออกแบบ พัฒนาและวางแผนส่วนของสวนสนุกดิสนีย์ รวมถึงมีหน้าที่บริหารสินทรัพย์ส่วนตัวของเขา แต่เมื่อวันที่ 3 กุมภาพันธ์ ค.ศ. 1965 บริษัทได้มีการโอนกิจการเข้าไปเป็นส่วนหนึ่งภายใต้ Walt Disney Productions ในเครือบริษัท Walt Disney Company และในวันที่ 20 กุมภาพันธ์ ค.ศ. 1986 บริษัทได้เปลี่ยนชื่อเป็น WDI ที่รู้จักในปัจจุบัน สาเหตุเนื่องจากคนในสหรัฐฯ จำนวนมาก คิดว่าเป็นบริษัทที่รับจัดทำและวางแผนเกี่ยวกับงานแต่งงาน จึงทำให้ต้องเปลี่ยนชื่อบริษัทเพื่อง่ายต่อการเข้าใจ
ประธานบริษัท WDI คนปัจจุบัน คือ นาย Marty Sklar โดยปกติแล้วคนส่วนใหญ่จะรู้จัก WDI ใน 3 ชื่อ ได้แก่ Walt Disney Imagineering (WDI) , Disney Imagineering หรือในนาม Imagineering ซึ่งมีความหมายเหมือนกัน
สถานที่ตั้ง
สวนสนุกเครือดิสนีย์ ทั้ง 12 แห่งทั่วโลก ได้แก่
จินตวิศวกร
เจ้าหน้าที่ จินตวิศวกรของดิสนีย์ (ชื่ออย่างเป็นทางการในภาษาอังกฤษคือ Walt Disney Imagineer) มีหน้าที่ทำงานออกแบบ คิดค้น พัฒนาและให้คำปรึกษาเกี่ยวกับรูปแบบ เทคโนโลยี เครื่องเล่นและสถานที่ต่าง ๆ ของดิสนีย์ทั่วโลก ซึ่งประกอบด้วยเจ้าหน้าที่ต่าง ๆ ได้แก่
สถานที่ที่ WDI ได้ออกแบบและจัดสร้าง
นอกจากสวนสนุกดิสนีย์ทั้ง 12 แห่งแล้ว WDI ยังได้ออกแบบสร้างสรรค์สถานที่พักผ่อนที่มีชื่อเสียงต่าง ๆ อีกมากมาย ซึ่งทางบริษัท Walt Disney Company ได้ทำการออกแบบและจัดสร้างขึ้น โดยมีทั้งโรงแรม รีสอร์ต ร้านค้า สถานที่พักตากอากาศ เรือสำราญ และแหล่งบันเทิงอื่น ๆ อาทิ
ดิสนีย์แลนด์ รีสอร์ต
ประกอบด้วย
โตเกียวดิสนีย์ รีสอร์ต ( Tokyo Disney Resort )
ประกอบด้วย:
ดิสนีย์แลนด์ รีสอร์ต ปารีส (Disneyland Resort Paris)
ประกอบด้วย:
เซี่ยงไฮ้ดิสนีย์ รีสอร์ต ( Shanghai Disney Resort )
ประกอบด้วย:
ดิสนีย์ ครูซไลน์ (Disney Cruise Line)
ประกอบด้วย:
ดิสนีย์ วาเคชั่น คลับ ( Disney Vacation Club )
ประกอบด้วย:
บุรุษวิญญาณ
คินดะอิจิ ฉบับ นวนิยาย เล่ม 11 บุรุษวิญญาน
โดย โยโกะมีโซ โกชิ
เรื่องย่อ
คินดะอิจิ เล่มที่ 11 บุรุษวิญญาน เหตุน่าสะพรึงมาเยือนคลับจัดหานางแบบนู้ด เมื่อมีชายลึกลับมาขอว่าจ้างนางแบบ เขาปกปิดรูปร่างหน้าตามิดชิด เคลื่อนไหวเงียบเชียบราวภูตผี สมกับนามแฝงว่า ‘บุรุษวิญญาณ’ ไม่นานนักเหตุฆาตกรรมวิปริตก็เปิดฉากขึ้น โดยมีนางแบบในคลับรายแล้วรายเล่าเป็นเหยื่อสังเวยแต่คดีนี้ไม่ธรรมดาเพราะทำให้คินดะอิจิถึงกับมีอารมณ์โกรธ เพราะไม่เพียง ถูกหยามด้วยเหตุเกิดใกล้เพียงปลายจมูก หากคู่ต่อสู้รายนี้ยังท้าทายด้วยแผนซับซ้อนจนนักสืบชื่อก้องเกือบเสียที
ตัวละครหลัก
- คินดะอิจิ โคสุเกะ
ผู้ต้องสงสัย
- คาโน ซันซาคุ สมาชิกชมรมพิสดาร
- คิคุจิ โยสึเกะ สมาชิกชมรมพิสดาร
- ทาเทเบะ เคนโซ นักข่าวและเป็นสมาชิกชมรมพิสดาร
วอลเลย์บอลหญิงทีมชาติเวียดนาม
วอลเลย์บอลหญิงทีมชาติเวียดนาม (Đội tuyển bóng chuyền nữ quốc gia Việt Nam) เป็นตัวแทนของประเทศเวียดนามในการการแข่งขันวอลเลย์บอลระดับนานาชาติ อยู่ภายใต้การควบคุมของสหพันธ์วอลเลย์บอลเวียดนาม
รายชื่อนักกีฬาชุดปัจจุบัน
รายชื่อผู้เล่น 14 คนที่ถูกเรียกตัวในการแข่งขันปี 2023
ห้าม​โลภ​
ห้าม​โลภ​ หรือ อย่าปลงใจผิดประเวณี อย่ามักได้ทรัพย์สินของผู้อื่น (Thou shalt not covet) เป็นหนึ่งในข้อบทบัญญัติสิบประการ ซึ่งพระยาห์เวห์ได้ประทานให้กับชนชาติอิสราเอลผ่านทางโมเสส ซึ่งเป็นบัญญัติข้อที่ 9,10 ของการจัดรูปแบบพระบัญญัติแบบออกัสตินแห่งฮิปโป แบบคำสอนพระศาสนจักรคาทอลิก และแบบลูเทอแรน และเป็นบัญญัติข้อที่ 10 ของการจัดรูปแบบพระบัญญัติแบบเซปตัวจินต์ แบบไฟโล แบบทาลมุด และแบบคริสตจักรปฏิรูป
เนื้อหา
ห้าม​โลภ บัญญัติข้อนี้เป็นข้อที่สิบ
เฉลิมไทยอวอร์ด ครั้งที่ 3
เฉลิมไทยอวอร์ด ครั้งที่ 3 เป็นกิจกรรมที่จัดโดยสมาชิกเว็บไซต์ พันทิปดอตคอม โต๊ะเฉลิมไทย เพื่อยกย่อง เชิดชู ผลงานดีเด่น ทางด้านภาพยนตร์ เพลง สื่อโทรทัศน์และวิทยุ ตลอดปี พ.ศ. 2548
ในการเปลี่ยนแปลงของ เฉลิมไทยอวอร์ด ครั้งที่ 3 ได้เกิดขึ้นในส่วนของสาขาด้านภาพยนตร์ เป็นส่วนใหญ่ โดยมีการแยกในสาขาผู้กำกับภาพยนตร์ เป็น 2 สาขาออกไป คือ ผู้กำกับภาพยนตร์ไทย และผู้กำกับภาพยนตร์ต่างประเทศ และสาขานักแสดงนำ ทั้งนักแสดงชายและนักแสดงหญิงออกไปเป็น นักแสดงที่มีผลงานจากภาพยนตร์ไทย และนักแสดงที่มีผลงานจากภาพยนตร์ต่างประเทศ
นอกจากนี้ ยังมีการแบ่งแยกสาขาทางเทคนิคการสร้างภาพยนตร์ ออกเป็นสาขาย่อย 3 สาขา นั่นคือ สาขางานสร้าง เพื่อการพิจารณาความดีความชอบในด้านการถ่ายภาพ ลำดับภาพ รวมไปถึงงานเสียง ทั้งการบันทึกเสียง และการตัดต่อเสียง
และยังแบ่งสาขาทางเทคนิค ไปเป็น สาขางานศิลป์ เพื่อการพิจารณาความดีความชอบในด้าน การกำกับศิลป์ในภาพยนตร์ รวมไปถึง งานศิลป์อื่น ๆ ในภาพยนตร์ เช่น การออกแบบเครื่องแต่งกาย การแต่งหน้า (Makeup)
สาขาใหม่อีกสาขาหนึ่งใน เฉลิมไทยอวอร์ด ครั้งที่ 3 ที่เป็นผลจากการแบ่งสาขาทางเทคนิค คือ สาขาเทคนิคพิเศษทางภาพ
ส่วนในสาขาด้านอื่น ๆ ไม่มีความเปลี่ยนแปลงใด ๆ นอกจากการตัดสาขา มิวสิกวิดีโอ ออกไป ในหมวดสาขาด้านดนตรี
นอกจากนี้ การเปลี่ยนแปลงอีกอย่างหนึ่ง ที่เกิดขึ้นใน เฉลิมไทยวอร์ด ครั้งที่ 3 ก็คือ การเปลี่ยนชื่อสาขา จาก ยอดเยี่ยม เป็น แห่งปี เพื่อให้ตรงกับวิธีการ และขั้นตอนในการคัดเลือกผู้เข้าชิง และผู้ชนะ ซึ่งเป็นการคัดเลือกจากการลงคะแนนของสมาชิกเว็บไซต์ พันทิป ประจำโต๊ะ เฉลิมไทย
ผลรางวัลเฉลิมไทยอวอร์ดครั้งที่ 3
มีดังต่อไปนี้
สรุปรายชื่อผู้เข้าชิง (เฉพาะสาขาทางภาพยนตร์)
ภาพยนตร์ 35 เรื่องดังต่อไปนี้ ได้รับการเสนอชื่อเข้าชิง เฉลิมไทยอวอร์ด ครั้งที่ 3
สรุปรายชื่อผู้ชนะ (เฉพาะสาขาทางภาพยนตร์)
ภาพยนตร์ 8 เรื่องดังต่อไปนี้ ได้รับการลงคะแนนเป็นผู้ชนะ เฉลิมไทยอวอร์ด ครั้งที่ 3
หลี่ อีถง
(จีน:李一桐) เป็นนักแสดงหญิงชาวจีน เป็นที่รู้จักครั้งแรกในปีพ.ศ. 2559 ด้วยการรับบทนำในละครเรื่อง Demon Girl ต่อมาในปีพ.ศ. 2560 เธอได้รับบท อึ้งย้ง ในละครกำลังภายในโทรทัศน์เรื่อง "มังกรหยก 2017" ของ กิมย้ง มังกรหยก 2017 ชุดที่เธอแสดงนำ ได้เรตติ้งทางทีวีหลักในจีน 3 ล้านคนดู และเธอก็ได้รับรางวัลนักแสดงหญิงหน้าใหม่ของปีนั้นมาครองได้สำเร็จ และเรตติ้งในฮ่องกงที่ฉายทางทีวีหลักอยู่ในเกณฑ์ที่ดี ทำให้เธอเป็นที่รู้จักเพิ่มมากยิ่งขึ้น ทั้งในประเทศจีน และฮ่องกง และทำให้ หลี่อีถง มีแฟนคลับในฮ่องกง ขึ้นมา โดยบทบาท อึ้งย้ง ฉบับ หลี่อวี้ถง ค่อนข้างเป็นที่ยอมรับจากแฟน ๆ จำนวนไม่น้อยของ องเหม่ยหลิง มากที่สุด
ต่อมาในปีพ. ศ. 2561 เธอได้นำแสดงในภาพยนตร์เรื่อง Bloody Romance ซึ่งได้เล่นเป็นฆาตกรชื่อ Wan Mei นอกจากนี้เธอยังได้ร้องเพลงประกอบละครอีกด้วย
จานรอบดาวฤกษ์
จานรอบดาวฤกษ์ (circumstellar disc หรือ circumstellar disk) คือกลุ่มก้อนของมวลสารที่รวมกลุ่มกันเป็นรูปร่างคล้ายแผ่นจานอยู่รอบดาวฤกษ์ เช่น ก๊าซ ฝุ่นคอสมิก ดาวเคราะห์น้อย และเศษซากวัตถุท้องฟ้าอื่น ๆ ที่โคจรรอบดาวฤกษ์ อาจเกิดขึ้นได้จากกระบวนการหลากหลายรูปแบบ
ที่รอบ ๆ ดาวฤกษ์อายุน้อย จานรอบดาวฤกษ์จะกลายเป็นวัตถุดิบในการสร้างระบบดาวเคราะห์ นอกจากนี้ที่รอบดาวมวลอัดแน่น แผ่นจานอาจก่อตัวขึ้นจากมวลที่ตกเข้าสู่ศูนย์กลาง
ดาวฤกษ์อายุน้อย
แผ่นจานจะค่อย ๆ เย็นตัวลงในช่วงที่ยังเป็นวัตถุดาวฤกษ์อายุน้อย อนุภาคฝุ่นที่ประกอบจากหินและน้ำแข็งจะก่อตัวขึ้นภายในจาน และอาจเกาะรวมตัวกันแล้วกลายเป็นดาวเคราะห์ในที่สุด หากมวลของจานมีมากพอ การเกาะรวมตัวกันจะยิ่งเร่งขึ้นไปอีกและเกิดเป็นวัตถุต้นกำเนิดดาวเคราะห์ขึ้น การก่อตัวของระบบดาวเคราะห์เป็นผลตามธรรมชาติของกระบวนการก่อตัวดาวฤกษ์ สำหรับดาวฤกษ์แบบคล้ายดวงอาทิตย์ โดยปกติจะใช้เวลาประมาณ 100 ล้านปีในการวิวัฒนาการไปสู่แถบลำดับหลัก
สำหรับดาวฤกษ์มวลค่อนข้างต่ำเช่นดาวฤกษ์ชนิด ที วัวนั้นโดยทั่วไปจะมีแผ่นจานรอบดาวฤกษ์อยู่ อย่างไรก็ตาม ในดาวที่มีมวลมากกว่านั้น เช่น ดาวเฮอร์บิก เออี/บีอีนั้น คาดว่าความดันรังสีจากดาวฤกษ์ใจกลางจะแรงมากและเป็นตัวขัดขวางการก่อตัวของจาน อย่างไรก็ตาม การศึกษาล่าสุดได้ให้หลักฐานทั้งทางทฤษฎีและเชิงสังเกตการณ์สำหรับการก่อตัวของจานรอบดาวเฮอร์บิก เออี/บีอี ซึ่งถูกตรวจพบโดยตรงเช่นกัน นอกจากนี้ยังมีผลลัพธ์ที่บ่งชี้ถึงการมีอยู่ของจานในดาวฤกษ์อายุน้อยที่มีมวลสูงกว่านี้อีกด้วย
อุปสมบท
อุปสมบท (อ่านว่า อุปะ อุบปะ-) แปลว่า การเข้าถึง คือการบวชในศาสนาพุทธ ใช้หมายถึงการบวชเป็นภิกษุและภิกษุณี เรียกเต็มว่า อุปสมบท
อุปสมบทเป็นสังฆกรรมอย่างหนึ่ง พระโคตมพุทธเจ้าทรงวางหลักเกณฑ์และระเบียบปฏิบัติไว้รัดกุมและละเอียดมากโดยทรงบัญญัติให้สวดอนุสาวนาไม่ต้องระบุนามแต่ระบุเพียงโคตร (สกุล) ได้และสวดประกาศครั้งละ 2-3 รูปได้โดยมีอุปัชฌายะ และทรงอนุญาตให้นับอายุผู้บวชว่าครบ 20 ปี โดยคิดตั้งแต่อยู่ในครรภ์ ทั้งนี้เพื่อให้ได้ศาสนทายาทที่ดีไว้สืบสานพระพุทธศาสนา ในประเทศไทยจะถือเป็นประเพณีว่า ลูกชายของครอบครัวเป็นพุทธต้องบวชสักครั้งในชีวิตเพื่อ ให้แม่เกาะชายผ้าเหลือง ชดใช้ค่าน้ำนม สืบต่ออายุพระพุทธศาสนาโดยเปลี่ยนจากผู้นับถือพระรัตนตรัยขึ้นไปเป็นส่วนหนึ่งของพระรัตนตรัย
จานรอบดาวฤกษ์
ดาวฤกษ์ในแถบลำดับหลัก
เมื่อดาวฤกษ์วิวัฒนาการเข้าสู่ช่วงลำดับหลัก จานรอบดาวฤกษ์จะค่อย ๆ หายไป ส่วนใหญ่แล้วจะหายไปจากกระบวนการการระเหยด้วยแสง ในขั้นตอนนี้ ถ้ามีจานรอบดาวฤกษ์อยู่มักจะเป็นจานที่อยู่แค่ชั่วคราว หลังจากที่อนุภาคที่เล็กละเอียดกว่าส่วนใหญ่ได้สูญเสียไปโดยปรากฏการณ์พอยน์ติง–รอเบิร์ตสัน ความดันรังสี ฯลฯ ฝุ่นจากการกระทบของวัตถุท้องฟ้าจะก่อตัวเป็นจานเศษซากขึ้น
อุปสมบท
ประเภท
มีการอุปสมบทที่พิเศษแตกต่างไปจากนี้ เช่น การประทานโอวาท ๓ ประการแก่พระมหากัสสปะ การให้อุปสมบทด้วยการประทานครุธรรม๘ประการ แก่พระนางกีสาโคตมี และทรงเปลี่ยนให้การบวชแบบติสรณคมนูปสัมปทา ให้เป็นรูปแบบการบวชของสามเณร สามเณรี สิกขมานา แทน
จานรอบดาวฤกษ์
ตัวอย่างในระบบสุริยะ
เศษซากต่าง ๆ ที่ประกอบขึ้นเป็นแผ่นจานในระบบสุริยะประกอบไปด้วย:
หลังจากพ้นลำดับหลัก
มวลสารรอบดาวฤกษ์ที่พบรอบดาวฤกษ์ที่พ้นจากลำดับหลักมาแล้วนั้นเกิดจากการขับมวลออกจากดาวฤกษ์ใจกลาง มวลสารรอบดาวฤกษ์นั้นมีรูปร่างหลากหลายตั้งแต่เปลือกสมมาตรทรงกลมไปจนถึงโครงสร้างที่มีสมมาตรแบบหมุนคล้ายแผ่นจาน โครงสร้างของมวลสารรอบดาวฤกษ์ของดาวยักษ์ในแขนงดาวยักษ์เชิงเส้นกำกับนั้นเกือบจะเป็นทรงกลมเมื่อดูในภาพรวม แต่เมื่อวิวัฒนาการต่อไปจนกลายเป็นเนบิวลาดาวเคราะห์ มักจะแสดงรูปร่างที่มีสมมาตรแบบหมุน เช่น แผ่นจานรีหรือเป็นเส้นกระจายออกไปจากสองขั้วเหนือใต้ ดาวฤกษ์หลังแขนงยักษ์เชิงเส้นกำกับซึ่งเป็นช่วงที่อยู่ในระหว่างวิวัฒนาการช่วงนั้นถูกคาดการณ์กันมานานแล้วว่าน่าจะมีจานรอบดาวฤกษ์ และเพิ่งจะมีการพบหลักฐานโดยตรง
อุปสมบท
บุคคลที่ห้ามบวช
ในพระวินัยปิฎก เล่มที่ 4 มหาวรรค ภาค 1 พระพุทธเจ้าระบุว่าบุคคลดังต่อไปนี้ มิให้อุปสมบท ได้แก่ บุคคล 9 จำพวกนี้ ทรงห้ามมิให้อุปสมบท ที่อุปสมบทไปแล้วก็ให้สึกเสีย
จานรอบดาวฤกษ์
หลังจากพ้นลำดับหลัก
แม้ว่าจะตรวจพบโครงสร้างรอบดาวฤกษ์ที่ไม่มีความสมมาตรเป็นทรงกลมในดาวฤกษ์มวลมากที่วิวัฒนาการแล้วจำนวนมาก แต่ก็ไม่พบหลักฐานโดยตรงว่ามีแผ่นจานอยู่ หลักฐานทางอ้อมบ่งชี้ว่าดาวประเภทที่เป็นไปได้มากที่สุดที่จะมีจานรอบดาวคือดาว B[e] ซึ่งมีการหมุนรอบตัวเองอย่างรวดเร็วและอาจเป็นต้นกำเนิดแสงวาบรังสีแกมมา เป็นไปได้ที่จะก่อให้เกิดการสั่งสมมวลสารบนแถบเส้นศูนย์สูตรของดาว
ช่วงปลายชีวิตดาวฤกษ์
นอกจากนี้ ดาวมวลอัดแน่นอย่าง ดาวแคระขาว ดาวนิวตรอน และ หลุมดำ โดยเฉพาะอย่างยิ่งในวัตถุท้องฟ้าซึ่งดาวปฐมภูมิของระบบดาวคู่แบบใกล้ชิดได้ถึงจุดสิ้นสุดและกลายเป็นดาวมวลอัดแน่นไปแล้ว ก๊าซจะหมุนรอบดาวมวลอัดแน่นไปในขณะที่ค่อย ๆ ตกลงสู่ในกลางเรื่อย ๆ ซึ่งอาจเกิดเป็นจานพอกพูนมวลขึ้น
ระบบดาวคู่
เมื่อเกิดการรวบรวมก๊าซขึ้นในระบบดาวคู่ ก็อาจก่อตัวเป็นจานขึ้นมาในระบบดาวคู่นั้นได้ ระบบดาวคู่ที่สั่งสมก๊าซซึ่งมีโมเมนตัมเชิงมุมมักจะก่อตัวเป็นจานได้ง่าย จานในระบบดาวคู่อาจแบ่งออกเป็น 3 ประเภท
วิวัฒนาการของจานรอบดาวฤกษ์
วิวัฒนาการของจานรอบดาวฤกษ์อาจแบ่งออกเป็นหลายขั้นตอนตามการเปลี่ยนแปลงตามช่วงวิวัฒนาการของโครงสร้างและส่วนประกอบหลัก
วิธีการจำแนกแบบหนึ่งคือดูที่ขนาดของอนุภาค เช่น ฝุ่น ซึ่งเป็นส่วนประกอบหลักของจาน โดยเฉพาะอย่างยิ่ง มีระยะที่อนุภาคขนาด 1 μm ลงมาเป็นองค์ประกอบหลัก, ระยะที่อนุภาคเติบโตกลายเป็นอนุภาคขนาดใหญ่ขึ้น, ระยะที่มีความหนาแน่นมากขึ้นและก่อตัวเป็นดาวเคราะห์ก่อนเกิด และ ระยะที่เติบโตต่อไปอีกจนเกิดเป็นระบบดาวเคราะห์ขึ้น
ในระบบสุริยะ ฝุ่นระหว่างดาวเคราะห์ในระนาบวงโคจรของดาวเคราะห์ (สุริยวิถี) ที่เกิดจากการชนกันของดาวเคราะห์น้อยหรือการกลายเป็นไอของดาวหางสามารถเห็นเป็นแสงจักรราศีจากบนโลก
นอกจากนี้ ในระหว่างการวิวัฒนาการจากจานดาวเคราะห์ก่อนเกิดไปสู่จานเศษซาก สามารถสังเกตเห็นการลดลงของจำนวนอนุภาคฝุ่นขนาดเล็กระดับมิลลิเมตรในบริเวณรอบนอกของจานการเพิ่มขึ้นของปริมาณฝุ่นอุณหภูมิสูงในบริเวณวงในของจาน และการหายไปของก๊าซ
กระบวนการกระจายหายไป
หนึ่งในปรากฏการณ์สำคัญที่เกิดจากวิวัฒนาการของจานรอบดาวคือการกระจายหายไปของมวลสาร การวิจัยศึกษากระบวนการกระจายหายไปของมวลสารในแต่ละขั้นตอนวิวัฒนาการของจานรอบดาว ร่วมกับข้อมูลเกี่ยวกับมวลของดาวฤกษ์ใจกลางนั้น จะให้เบาะแสเกี่ยวกับมาตราส่วนเวลาวิวัฒนาการ ตัวอย่างเช่น จากผลการสังเกตการณ์กระบวนการกระจายหายไปของมวลสารในจานช่วงเปลี่ยนผ่าน (จานที่มีรูภายใน) ได้ประมาณอายุเฉลี่ยของจานรอบดาวฤกษ์ไว้ประมาณ 10 ล้านปี
ยังไม่มีทฤษฎีที่เป็นที่ยอมรับแน่ชัดเกี่ยวกับกลไกของกระบวนการกระจายหายไป รวมถึงช่วงระยะหรือมาตราส่วนเวลาที่กระบวนการกระจายหายไปเกิดขึ้น มีการเสนอสมมติฐานหลายข้อและลักษณะเชิงสังเกตการณ์ที่คาดการณ์ไว้ของจานเพื่ออธิบายกระบวนการกระจายหายไปของจานรอบดาวฤกษ์ สมมติฐานหลัก ๆ เช่น ฝุ่นจะทึบแสงน้อยลงเมื่อเติบโตเป็นอนุภาคขนาดใหญ่ขึ้นจึงสังเกตได้ยากขึ้น หรืออาจเกิดจากการระเหยด้วยแสงเนื่องจากโฟตอนของรังสีเอกซ์และรังสีอัลตราไวโอเลตที่มาจากดาวที่ใจกลาง (หรือ ลมดาวฤกษ์) หรืออาจเป็นเพราะได้รับอิทธิพลดาวเคราะห์ยักษ์ที่ก่อกำเนิดขึ้นภายในจาน
ระยะเวลาของกระบวนการกระจายหายไปนั้นคาดว่าจะค่อนข้างสั้น มีวัตถุท้องฟ้าที่ดูเหมือนว่าจะเกิดการกระจายหายไปทั้งวงด้านในและวงรอบนอกของจานรอบดาวฤกษ์เกือบพร้อม ๆ กัน หรืออาจเริ่มกระจายหายไปจากส่วนด้านในแล้วไล่ไปยังด้านนอก โดยคาดว่าอาจใช้เวลาประมาณ 5 แสนปีตั้งแต่เริ่มเกิดการกระจายจนหายไปหมด
วิวัฒนาการทางกลศาสตร์
จานรอบดาวฤกษ์จะไม่อยู่ในสภาวะสมดุล โดยจะค่อย ๆ เสียสมดุลและเกิดการเปลี่ยนแปลงไป ความหนาแน่นต่อพื้นที่จาน \sigma คำนวณได้จาก
ในที่นี้ r คือระยะห่างแนวรัศมีจากจุดศูนย์กลางของจาน ส่วน \nu แสดงค่าความหนืด ที่ตำแหน่ง r สมการนี้ถือว่าแผ่นจานเป็นแบบมีแกนสมมาตร ไม่มีความแตกต่างในโครงสร้างตามแนวความหนาของแผ่นจาน
ความหนืดของจาน ซึ่งอาจเกิดขึ้นจากตัวโมเลกุล หรือความปั่นป่วน จะทำให้เกิดการสูญเสียโมเมนตัมเชิงมุมไปยังด้านนอกของจาน แล้วในที่สุดจะทำให้มวลจำนวนมากไปพอกพูนเข้าที่ส่วนดาวฤกษ์ใจกลาง อัตราการเพิ่มมวลสู่ดาวฤกษ์ใจกลาง \dot{M} ขึ้นอยู่กับค่าความหนืด \nu โดยคำนวณได้ดังนี้
ในที่นี้ r_\text{in} คือเส้นผ่านศูนย์กลางด้านในของแผ่นจาน
หม่อมราชวงศ์สังขดิศ ดิศกุล
พลตรี หม่อมราชวงศ์สังขดิศ ดิศกุล (12 กุมภาพันธ์ พ.ศ. 2464 - 22 ธันวาคม พ.ศ. 2545) อดีตเอกอัครราชทูตวิสามัญผู้มีอำนาจเต็มประจำประเทศมาเลเซีย ประเทศสมาพันธรัฐสวิส และนครรัฐวาติกัน เป็นโอรสของหม่อมเจ้าจุลดิศ ดิศกุล และเป็นพระนัดดาสืบตระกูลในสมเด็จพระเจ้าบรมวงศ์เธอ กรมพระยาดำรงราชานุภาพ สมรสกับนางมัณฑนา ดิศกุล ณ อยุธยา (ราชสกุลเดิม กุญชร ณ อยุธยา) มีบุตรชายคนเดียว คือ หม่อมหลวงปนัดดา ดิศกุล
พลตรี หม่อมราชวงศ์สังขดิศ ดิศกุล ได้ถึงแก่อนิจกรรมที่โรงพยาบาลวิชัยยุทธ ด้วยโรคเกี่ยวกับโลหิตในสมอง เมื่อวันที่ 22 ธันวาคม พ.ศ. 2545 สิริรวมอายุได้ 81 ปี พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร รัชกาลที่ 9 ทรงพระกรุณาโปรดเกล้าฯ ให้พระบาทสมเด็จพระวชิรเกล้าเจ้าอยู่หัวเมื่อครั้งทรงดำรงพระราชอิสริยยศสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมารเสด็จพระราชดำเนินแทนพระองค์พร้อมด้วยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในการพระราชทานเพลิงศพ ในวันที่ 24 กุมภาพันธ์ พ.ศ. 2546 ณ เมรุหลวงหน้าพลับพลาอิศริยาภรณ์ วัดเทพศิรินทราวาส ราชวรวิหาร เขตป้อมปราบศัตรูพ่าย กรุงเทพมหานคร อันนับเป็นพระมหากรุณาธิคุณปกเกล้าปกกระหม่อมครอบครัวทายาทพลตรี หม่อมราชวงศ์สังขดิศ ดิศกุล และสมาชิกในราชสกุลดิศกุล หาที่สุดมิได้
โอปอล
โอปอล (Opal) เป็นอัญมณีในตระกูลควอตซ์ (Quartz) เช่นเดียวกับแอเมทิสต์ซึ่งเป็นอัญมณีประจำราศีกุมภ์ มีค่าความแข็งที่ 6 - 7 โมส์ (Moh) มีความวาวแบบแก้วและยางสน มีหลายสีด้วยกัน เช่น สีขาว แดง เหลือง เขียว ม่วง ดำ แต่ที่เป็นที่นิยมมากที่สุด คือ โอปอลไฟ
จากสีสันลวดลายอันงดงามที่พาดผ่านบนตัวโอปอลนี้ ทำให้นักประวัติศาสตร์ ไพลนี (Pliny) ชื่นชมไว้ว่า มันคือศูนย์รวมความงามของเหล่าอัญมณี เพราะประกอบด้วยเปลวไฟสีแดงจากทับทิม ประกายสีม่วงเหมือนแอเมทิสต์ และสีเขียวน้ำทะเลจากมรกต
คำว่า Opal มาจากภาษาสันสกฤตว่า Upula แปลว่า หินมีค่า โอปอลเป็นที่รู้จักมาเป็นเวลานานหลายพันปีมาแล้ว โดยเฉพาะประเทศในแถบตะวันตก นักโบราณคดีชื่อ Louis Leaky ขุดพบเครื่องประดับโอปอลที่เก่าแก่ที่สุดซึ่งมีอายุถึง 6,000 ปี ในถ้ำที่ประเทศเคนยา มงกุฎของกษัตริย์แห่งอาณาจักร Holy Roman ประดับด้วยโอปอลชื่อ Orphanus มงกุฎของกษัตริย์แห่งฝรั่งเศสก็ประดับด้วยโอปอลเช่นกัน อัญมณีสีรุ้งนี้ยังเป็นแรงบันดาลใจให้กับนักเขียนในสมัยก่อนมากมาย เช่น วิลเลียม เช็คสเปียร์ (William Shakespeare) เซอร์ วอลเตอร์ สก็อต (Sir Walter Scott) ก่อให้เกิดภาพลักษณ์ใหม่ ๆ แก่โอปอล
สัญลักษณ์แห่งความหวังของชาวตะวันตก
ชาวตะวันตกเชื่อกันว่าโอปอลเป็นหินแห่งโชคลาง มีความเกี่ยวข้องกับไสยศาสตร์ สามารถบอกเหตุล่วงหน้าได้ว่าจะเกิดเหตุดีหรือเหตุร้าย โอปอลยังเป็นสัญลักษณ์แห่งความหวัง เพราะมันเต็มไปด้วยสายรุ้งแห่งความหวัง ผู้ที่สวมใส่อัญมณีชนิดนี้จะสมหวังในสิ่งที่ต้องการ ชาวอาหรับเชื่อว่าโอปอล คือ อัญมณีที่ตกลงมาจากสวรรค์
ทางด้านการบำบัด หากสตรีมีครรภ์สวมใส่โอปอลจะช่วยให้คลอดบุตรง่าย หากทำเป็นเครื่องประดับผมจะช่วยให้ผมดำเงางาม ในยุคกลาง เชื่อกันว่าโอปอลทำให้สายตาดี หากกลัดเป็นเข็มกลัดไว้ที่หน้าอกจะช่วยให้ปอดดีขึ้น
ตำนานการเกิดโอปอล
สีสันหลากหลายบนโอปอลมีตำนานเล่าขานกันว่า เทพแห่งดวงอาทิตย์ เทพแห่งไฟ และเทพแห่งสวรรค์หลงรักผู้หญิงคนเดียวกัน ทำให้เทพทั้งสามบาดหมางกัน เทพเจ้าซีอุสจึงแก้ปัญหาโดยสาปหญิงผู้นั้นให้กลายเป็นหมอก แต่เทพทั้งสามกลับกลัวว่าตนเองจะจำหญิงผู้นั้นไม่ได้ เทพแห่งดวงอาทิตย์จึงให้สีทองแก่นาง เทพแห่งไฟให้สีแดง ส่วนเทพแห่งสวรรค์ให้สีน้ำเงิน เทพซีอุสเห็นว่าเรื่องราววุ่นวายมากขึ้น จึงเสกให้ร่างของหญิงสาวกลายเป็นโอปอล ตั้งแต่นั้นมา โอปอลจึงมีสีสันสวยงามดังที่เห็น
ในทางวิทยาศาสตร์ การที่โอปอลมีสีสันหลากหลายนั้นเกิดจากอนุภาคของทรายซึ่งเป็นส่วนประกอบของโอปอลเรียงตัวไม่เป็นระเบียบ ทำให้เกิดช่องว่างภายในเป็นโพรงเล็ก ๆ และมีน้ำแทรกอยู่ในช่องว่าง จึงเกิดแสงสะท้อนให้เห็นเป็นสีสันต่าง ๆ มากมาย
ปัจจุบัน
ในปัจจุบันนี้กว่า 95% ของโอปอลที่สวยงามของโลก มาจากประเทศออสเตรเลีย  (Australia) แหล่งโอปอลในประเทศออสเตรเลียนั้น ส่วนใหญ่มาจากรัฐควีนส์แลนด์  (Queensland)  มาจากเมืองคูเบอร์ เปดี  (Coober Pedy)  เมืองแอนดามูกา  (Andamooka)  ในเซาท์ออสเตรเลีย  (South Australia)  และมาจากเมืองไวท์คลิฟท์  (White Cliffs)  เมืองไลท์นิง ริดจ์  (Lightning Ridge)  ในรัฐนิวเซาท์เวลส์  (New South Wales)
ส่วนประเทศที่ผลิตโอปอลเป็นจำนวนมากนับเป็นที่สอง รองจากประเทศออสเตรเลียได้แก่เมืองเคอร์รีตาโร  (Queretaro)  ในประเทศเม็กซิโก นอกจากนั้น โอปอลก็มาจากรัฐเนวาดา  (Nevada)  คาร์ลิฟอร์เนีย  (California)  ไอดาโฮ  (Idaho)  โอเรกอน  (Oregon)  และอาริโซนา  (Arizona)  ในประเทศสหรัฐอเมริกา และอีกแห่งหนึ่งจากเม็กซิโก ซึ่งเป็นประเทศที่มีโอปอลวุ้น  (Jelly Opal)  จัดเป็นเลิศประเทศหนึ่ง
ทางฝ่ายด้านเอเซีย ประเทศที่รู้จักการเจียระไนโอปอล เป็นประเทศแรกนั้น เชื่อว่าได้แก่ประเทศลังกา  (Ceylon) ในประเทศไทย เริ่มมีการเจียระไนโอปอลเป็นครั้งแรก เมื่อปี พ.ศ. 2494 โดยคุณอนันต์ ซาลวาลา เจ้าของบริษัทไทยแลปปิ๊ดดารี่ ในปัจจุบันเท่าที่ทราบปรากฏว่า ชาวไทยเราเจียระไนโอปอลได้นิ่มนวล และสวยงามมาก ประเทศญี่ปุ่นเอง ก็ยังมีการเจียระไนโอปอล หลังประเทศไทยเรา เท่าที่ทราบมา มิสเตอร์ มุชิยูกิโกฟู เป็นช่างเจียระไนโอปอลคนแรกของญี่ปุ่น
คุณสมบัติ
คุณสมบัติทางเคมี คุณสมบัติทางเคมีของโอปอล จะมีสูตรเคมีที่คล้ายแร่ควอตซ์ แต่มีโมเลกุลของน้ำปนอยู่ด้วยในสูตรโมเลกุล คือ SiO2. nH2O มีคุณสมบัติ ไม่หลอมละลาย  (infusible)  ไม่ละลาย  (insoluble)  มีปฏิกิริยาเคมีคล้ายกับควอตซ์
คุณสมบัติทางฟิสิกส์ คุณสมบัติทางฟิสิกส์ของโอปอล คือ ไม่มีรูปผลึก  (Amorphous) และมักจะมีลักษณะคล้ายพวงองุ่น  (botryoidal) หรือคล้ายๆ หินย้อย  (Stalactite)  มีรอยแตกเว้ากึ่งๆโค้ง มีความแข็งอยู่ในช่วง 5.5 - 6.5 ตามสเกล ความแข็งมาตรฐานโมห์  (Moh's scale of hardness) มีค่าความถ่วงจำเพาะ 1.9 - 2.2 มีความวาวคล้ายแก้ว บางครั้งก็มีความวาวคล้ายยางสน สีของโอปอลอาจจะเป็นสีขาว ไม่มีสี สีเหลือง แดง น้ำตาล เขียว เทา และน้ำเงินขึ้นกับมลทินที่เข้ามาเจือปนอยู่ บางครั้งจะแสดงคุณสมบัติโอปอเลสเซนท์  (Opalescense)  คือเมื่อขยับไปมาจะเล่นสีได้ เนื้อมีลักษณะโปร่งใสถึงโปร่งแสง ค่าดัชนีหักเหหรือมาตรการแสงหักเห  (Refractive index)  ไม่คงที่ ปกติอยู่ในช่วงระหว่าง 1.435 - 1.455 โอปอลไม่มีรอยแยกแนวเรียบ  (Cleavage)  อย่างเช่นรัตนชาติอื่นๆ มีแต่เฉพาะรอยแตก  (Fracture)  ซึ่งมักจะแตกเป็นรูปก้นหอย  (Conchoidal fracture)
นอกจากนี้แล้ว โครงสร้างของโอปอลยังเป็นเอกลักษณ์เฉพาะตัว คือโมเลกุลซิลิกอนไดอ๊อกไซด์จับตัวกันแบบรูปปิรามิดโดยมีน้ำแทรกอยู่ ด้วยเหตุนี้จึงทำให้เกิดการเล่นสีขึ้น คล้ายกับการเกิดรุ้งบนฟองสบู่ โอปอลมีหลายสี แต่ที่พบมาก คือสีขาว สีดำถือว่าราคาแพงที่สุดเพราะจะทำให้การเล่นสีเด่นชัดขึ้น โอปอลไฟ (เหลือง ส้ม แดง) มักจะนำมาเจียระไน และใช้แทนทับทิม โอปอลที่หายาก คือ สีเขียว น้ำเงิน โอปอลจะบอบบาง จึงมักจะถูกประกบด้านล่าง 2-3 ชั้น ด้วยโอปอลสีดำ และด้านบนปะด้วยควอทซ์ใส ซึ่งเป็นวิธีที่ดีมากในการนำโอปอลมาทำแหวน หรือเครื่องประดับอื่นๆที่ต้องการการปรับปรุงคุณภาพอย่างหยาบ
ชนิดของโอปอล
1.โอปอลมีค่า  (Precious Opal)  โอปอลชนิดนี้จะมีสีขาว สีน้ำนม สีน้ำเงิน และสีเหลือง บางแหล่งก็มีสีเข้มกว่านี้ เช่น ที่เรียกว่าโอปอลดำ (black opal) เนื้อมีลักษณะโปร่งแสงเล่นสีได้เมื่อขยับไปมา โอปอลมีสีส้มสด และสีแดงอย่างเปลวไฟ เรียกว่า fire opal
2.โอปอลธรรมดา  (Common Opal)  โอปอลชนิดนี้จะมีสีขาวน้ำนม เหลือง เขียว แดง น้ำตาล และสีอื่นๆ ไม่มีการสะท้อนแสงภายในเหมือน precious opal
3.ไฮยาไลท์  (Hyalite)  โอปอลชนิดนี้เป็นโอปอลที่ใสสะอาด ไม่มีสี ผิวหน้าจะกลมคล้ายพวงองุ่น
4.เกย์เซอไรท์  (Geyserite)  หรือ Siliceous Sinter โอปอลชนิดนี้เป็นโอปอลที่เกิดจากพุน้ำร้อน (hot spring) โอปอลที่เยลโลว์สโตน เนื้อดูผุร่วนกว่าธรรมดา
5.ไม้เนื้อโอปอล  (Wood Opal)  โอปอลชนิดนี้เป็นซากดึกดำบรรพ์ของไม้ที่มีสารพวกซิลิกาเข้าไปแทนที่ในส่วนต่างๆ ของลำต้น ซึ่งมักสลับกับเนื้อคาลซีโดนี
6.ดินเบา  (ไดอะตอมไมท์ Diatomite)  โอปอลชนิดนี้มีเนื้อละเอียดคล้ายชอล์ก เกิดจากการสะสมตัวของซากชีวินพวกไดอะตอม ซึ่งเนื้อจริงๆ ของไดอะตอมไมท์ก็คือ โอปอล
ประเภทของโอปอล
Bauer (1969) ได้แบ่งโอปอลออกเป็น 3 ประเภทใหญ่ๆ คือ
1.พรีเชียสโอปอล  (Precious Opal)  หรือโอปอลที่มีค่าทางรัตนชาตินี้ โดยหลักการณ์ทั่วไป เป็นโอปอลที่มีการเล่นสี (Play of colour) เป็นประกาย ได้สวยงามมาก และมีค่าสูง หาได้ยาก Bauer (1969) อธิบายลักษณะไว้ว่า พรีเชียลโอปอลเป็นโอปอลที่มีค่ามากที่สุด มีการเล่นสี เกิดเป็นประกายสวยงาม ซึ่งสะท้อนออกมาให้เห็นจากภายในเนื้อของตัวมันเอง ไม่ใช่เป็นสีซึ่งเกิดจากมีมลทินอื่นแปลกปลอมเข้าไป ในบางครั้งการเล่นสีอาจปรากฏให้เห็นทั่วทั้งผิวหน้า ซึ่งเจียระไนขัดมันของโอปอลหรืออาจมีการเล่นสีเพียงบางจุด หากพลิกดูจุดนั้นจะค่อยๆ หายไปบนพื้นหน้าพลอยนั้น พรีเชียสโอปอล จะมีความวาว (Luster) ซึ่งจัดว่าไม่สูงนักและมีความแข็งค่อนข้างต่ำ การเล่นสี อยู่ในช่วงที่ไม่ลึกลงไปนัก จึงเป็นเหตุอันหนึ่งซึ่งทำให้ไม่มีการเจียระไนโอปอลชนิดนี้เป็นเหลี่ยมตัด (Facet) นอกจากนี้แล้ว พรีเชียสโอปอลยังมีความโปร่งแสง (Translucent) และบางครั้ง อาจมีความโปร่งใส (Transparent) ได้
2.โอปอลไฟ  (Fire opal)  หรือ  (Sun opal)  จัดเป็นโอปอลที่มีค่าสูง รองจากโอปอลดำ บางเม็ดอาจมีค่า เทียบเท่า หรือแพงกว่าโอปอลดำก็ได้ ทั้งนี้ขึ้นอยู่กับ ความสวยงามของแต่ละเม็ด มีทั้งแบบไม่มีสี  (Colourless)  สีน้ำตาล เหลืองอ่อน และสีน้ำตาลแดงเข้ม โอปอลไฟสีแดง โดยปกติมีราคาดีกว่าโอปอลไฟสีเหลือง เหตุที่เรียกกันว่า โอปอลไฟนั้น ก็เพราะเมื่อนำมาส่องดูภายใต้แสงไฟแล้ว จะเห็นสีสะท้อนบนผิวเหมือนลักษณะดวงไฟเกิดขึ้น คล้ายเปลวไฟ ธรรมดานี่เอง โอปอลไฟ แยกออกจากโอปอลดำได้อย่างง่ายๆ ก็ตรงลักษณะเปลวไฟอันนี้เอง และโดยลักษณะสี ของโอปอลไฟ ถึงแม้จะคล้ายคลึงกับ โอปอลดำ หรือพรีเชียสโอปอล สีของโอปอลไฟจะไม่สะดุดตาเท่า คือมีความสุกสว่าง ของประกายสี ด้อยกว่าโอปอลดำหากโอปอลไฟมีลักษณะดวงไฟเกิดขึ้น บนพื้นหน้าที่เจียระไนให้เห็นมากเท่าไหร่ ราคาก็จะยิ่ง แพงมากขึ้นเท่านั้น
ประเภทอื่นๆ
1.โอปอลขี้ผึ้ง  (Wax Opal)  สีออกเหลือง และมีลักษณะเหมือนขี้ผึ้ง
2.โอปอลยางไม้  (Rasin Opal)  ลักษณะเหมือนยางต้นไม้
3.ไฮโดรเฟน  (Hydrophane)  เป็นโอปอลที่โปร่งแสงบางครั้งอาจโปร่งใสเมื่อแช่ไว้ในน้ำ สามารถดูดน้ำได้เป็นพิเศษ หากนำมาแตะลิ้นจะเกาะติดลิ้นแน่น
5.ไฮยาไลท์  (Hyalite)  ไม่มีการเล่นสีบางครั้งมีความโปร่งใสมาก ไม่มีสีมองดูเหมือนน้ำ หรืออาจจะออกสีแดงเรื่อๆ สีน้ำตาลอ่อนนิดๆ มีลักษณะคล้ายแก้ว มักจะเรียกกันว่า Glass opal ไม่ค่อยจะนิยมนำมาเจียระไนกันนัก
ประโยชน์ของโอปอล
ประโยชน์ของโอปอล คือ ใช้ในลักษณะที่เป็นรัตนชาติโดยประโยชน์ของโอปอลที่เห็นได้ชัดๆ ก็คือนำเอามาทำเครื่องประดับต่างๆ จำพวกล็อกเกต แหวน ต่างหู เข็มกลัดเนคไท เข็มกลัดเสื้อ และทำด้ามมีดเล็กๆ เป็นต้น ในการเจียระไน มักจะนิยมเจียระไน เป็นรูปโค้งหลังเต่า หลังเบี้ย หรือรูปไข่ ไม่ค่อยนิยมเจียระไนเป็นรูปเหลี่ยมตัด เพราะเหตุที่ โอปอลมีเนื้ออ่อน ตรงมุมที่หน้าพลอยตัดกัน จะหักหลุดได้ง่ายๆ ยกเว้นโอปอลไฟเท่านั้น บางครั้ง จะนำมาเจียระไนเป็นเหลี่ยมตัด และเพราะว่าโอปอลมีเนื้ออ่อนอยู่แล้ว ประกอบกับเมื่อถูกอากาศหรือแสงแดดมาก น้ำในโครงสร้างจะระเหยออกไป สีสันของโอปอลก็จะจางลง จึงไม่พบว่านำเอาโอปอลมาทำของอย่างอื่น
โอปอลขนาดใหญ่ๆ จะมีราคาสูง สำหรับดินเบา (ไดอะตอมไมท์) ใช้ทำเป็นผงขัด  (abrasive)  ผงกรอง  (filtration powder)  ใช้ทำฉนวนไฟฟ้า  (insulation product)  และใช้เติมลงไปในสารใดๆ เพื่อเพิ่มน้ำหนัก  (filter)
สมบัติอื่นที่มีต่อของแสงในแร่
1.แสงโอปอล  (Opalescence)  เป็นการสะท้อนแสงขุ่นมัวคล้ายนม ออกมาจากภายในของแร่ ดังจะเห็นได้จากโอปอล์ หรือมุกดาหาร
2.แสงลายเส้น  (Chatoyancy)  เป็นแถบของประกายลายเส้นเหมือนแนวของเส้นไหม เมื่อจับก้อนแร่พลิกไปมา พบในแร่ที่มีโครงสร้างเป็นเส้นใย เช่น ในแร่หินเขี้ยวหนุมานชนิดตาเสือ  (Tiger's eye)  ในแร่ คริสโซเบอริลชนิดตาแมว  (Cat's eye)  เป็นต้น
3.ยี่หร่าหรือสาแหรก  (Asterism)  ลักษณะของยี่หร่า คือการเกิดประกายคล้ายดาวเป็นแฉก ๆ อย่างที่พบใน star sapphire หรือทับทิม เกิดขึ้นเมื่อแร่ถูกตัดในทิศทางที่ตั้งฉากกับแกนเอก  (Principal axis)  ของผลึกจำนวนแฉกที่เกิดขึ้นจะบ่งจำนวนสมมาตรของแกนเอกนั้น เช่น 6, 4, 3, และ 2 เป็นต้น
ข้อมูลที่น่าสนใจ
โอปอลมีประกายสีแดงของทับทิม มีประกายสีม่วงของอแมทิสต์ และสีเขียวของมรกต รวมอยู่ภายในตัวเองอย่างไม่น่าเชื่อ ซึ่งเป็นที่ประทับใจต่อ Pliny the Elder (ค.ศ. 23-79) นักประวัติศาสตร์โรมัน และนักเขียนเอนไซโคปิเดียร์ เล่มแรกของโลกเป็นอย่างมาก ชาวโรมันถือว่า โอปอลเป็นสัญลักษณ์ของความหวัง ความบริสุทธิ์ ในขณะที่ชาวกรีซเชื่อว่า ช่วยในการทำนาย ล่วงรู้อนาคต ในขณะที่ชาวอาหรับเชื่อว่า โอปอลตกจากสวรรค์ ในขณะฟ้าผ่าจึงทำให้มีสีหลากหลายเป็นเอกลักษณ์เฉพาะตัว ไม่น่าเชื่อเลยว่า สีของโอปอลที่เห็นเกิดจากน้ำ 5-10% ที่ถูกขังในตัวโอปอล ในขณะที่แสงสีต่างๆ เกิดจากการเรียงตัวกันของซิลิกอนไดอ๊อกไซด์ รูปทรงกลม
ทัพเรือที่ 7 ของสหรัฐ
ทัพเรือที่ 7 เป็นกองเรือที่กำหนดหมายเลขของกองทัพเรือสหรัฐ มีสำนักงานใหญ่ที่กิจการกองเรือสหรัฐโยโกซูกะ (U.S. Fleet Activities Yokosuka) ในโยโกซูกะ ประเทศญี่ปุ่น โดยมีบางหน่วยมีฐานในประเทศญี่ปุ่นและกวม เป็นส่วนหนึ่งของทัพเรือแปซิฟิก ณ ปัจจุบัน เป็นกองเรือสหรัฐวางกำลังส่วนหน้าที่ใหญ่ที่สุด มีเรือ 60 ถึง 70 ลำ อากาศยาน 300 ลำ และกำลังพลกองทัพเรือและเหล่านาวิกโยธิน 40,000 นาย
เรเตควอตโร
เรเตควอตโร (Rete Quattro) เป็นสถานีโทรทัศน์ของอิตาลี เริ่มออกากาศวันที่ 4 มกราคม พ.ศ. 2525 เจ้าของโดยมีเดียเซท รายการข่าวแรกของเรเตควอตโรคือ ตีจีควอตโร
สเปกตรัมมองเห็นได้
สเปกตรัมมองเห็นได้ (visible spectrum) เป็นช่วงหนึ่งของคลื่นแม่เหล็กไฟฟ้าที่สามารถมองเห็นได้ด้วยดวงตาของมนุษย์ การแผ่รังสีคลื่นแม่เหล็กไฟฟ้าในช่วงความยาวคลื่นนี้บางครั้งก็เรียกว่า "แสงที่ตามองเห็น" หรือ "แสง" เฉยๆ ความยาวคลื่นช่วงนี้อยู่ระหว่าง 380-750 นาโนเมตร สเปคตรัมของแสงไม่ได้มีสีทุกสีที่ตาและสมองของมนุษย์สามารถรับรู้ บางสีที่หายไปเช่นชมพู หรือม่วงอมแดง แต่สามารถเกิดขึ้นได้จากการผสมช่วงคลื่นที่มีความยาวคลื่นหลายแบบ
เวกา
เวกา หรือ เวก้า อาจหมายถึง
Chalarus
Chalarus เป็นสกุลของแมลงวันที่อยู่ในวงศ์ Pipunculidae
สกุลนี้มีการกระจายทั่วโลก
สปีชีส์
สปีชีส์ในสกุล ได้แก่:
สต็องดาร์ลีแยฌ
สต็องดาร์ลีแยฌ (Standard Liège) เป็นสโมสรฟุตบอลที่ตั้งอยู่ในนครลีแยฌ ประเทศเบลเยียม ก่อตั้งขึ้นเมื่อปี พ.ศ. 2441 และมีสนามเหย้าคือสต๊าดเมาริซดูฟราสเน่ เป็นหนึ่งในสามของสโมสรฟุตบอลใหญ่ในเบลเยียม (อีก 2 สโมสรคืออันเดอร์เลคต์และกลึบบรึคเคอ)
เอ็ดการ์ คาร์บินจัน
ประวัติ
คาร์บินจัน ขึ้นชกมวยสากลครั้งแรกเมื่อ 9 กุมภาพันธ์ พ.ศ. 2546 ชนะคะแนน เรทาร์โด กัวร์เดีย ที่ ฟิลิปปินส์ จากนั้นขึ้นชกแพ้บ้าง ชนะบ้าง จน 17 กันยายน พ.ศ. 2548 ก็ได้ครองแชมป์ฟิลิปปินส์รุ่นซูเปอร์ฟลายเวท ชนะคะแนน จูน ทาลาเป้ แต่พอป้องกันแชมป์ครั้งแรกเมื่อ 16 ธันวาคม พ.ศ. 2548 ก็เป็นฝ่ายแพ้คะแนน เกล็น พอร์รัส เสียแชมป์ไป ต่อมา ได้มาชิงแชมป์ IBF แพนแฟซิฟิกรุ่นซูเปอร์แบนตัมเวทเมื่อ 17 กุมภาพันธ์ พ.ศ. 2549 แพ้คะแนน ฟ้าสั่ง พ.ธวัชชัย ต่อมาได้ชิงแชมป์ฟิลิปปินส์รุ่นแบนตัมเวทเมื่อ 8 ธันวาคม พ.ศ. 2549 แพ้คะแนน ไมเคิล โดมิงโก ไม่ได้แชมป์ ต่อมา ใน พ.ศ. 2550 มาชกในไทย แพ้คะแนน สด ปูนนกอินทรียิม ใน พ.ศ. 2551 ได้เดินทางมาชิงแชมป์ PABA รุ่นซูเปอร์แบนตัมเวทเมื่อ 17 มกราคม พ.ศ. 2551 แพ้คะแนน พูนสวัสดิ์ กระทิงแดงยิม และชิงแชมป์ IBF แพนแปซิฟิกรุ่นเฟเธอร์เวทเมื่อ 23 เมษายน พ.ศ. 2551 แพ้คะแนน ฟ้าใส ศักดิ์กรีรินทร์ และยังมาชกแพ้คะแนน ปฐมโชค ปฐมโพธิ์ทองด้วย
คาร์บินจัน ได้ชิงแชมป์ WBC เอเชียรุ่นเฟเธอร์เวทเมื่อ 4 กันยายน พ.ศ. 2552 แพ้คะแนน ชลธาร อ.อุกฤษณ์ ต่อมาได้ชิงแชมป์ฟิลิปปินส์รุ่นเฟเธอร์เวทเมื่อ 14 พฤษภาคม พ.ศ. 2554 ชนะคะแนน เอมี ซานเชซ ได้แชมป์ไปครอง และป้องกันตำแหน่งได้ 1 ครั้ง ก่อนจะเสียแชมป์ให้ ไมเคิล ฟาเรนาส เมื่อ 1 ตุลาคม พ.ศ. 2554 แต่ก็ได้ชิงแชมป์ฟิลิปปินส์รุ่นไลท์เวทที่ว่างเมื่อ 10 กุมภาพันธ์ พ.ศ. 2555 ชนะคะแนน บัลเวก บาโงยัน ได้แชมป์ไปครอง และได้มาชิงแชมป์เงา WBC รุ่นซูเปอร์ไลท์เวทเมื่อ 9 มีนาคม พ.ศ. 2555 แพ้คะแนน ประเวศน์ ศักดิ์เมืองแกลง ชิงแชมป์ WBC เอเชียรุ่นไลท์เวทที่ว่างเมื่อ 21 กันยายน พ.ศ. 2555 แพ้คะแนนโดยเทคนิค ฟ้าใส ศักดิ์กรีรินทร์และชิงแชมป์ IBF แพนแปซิฟิกรุ่นไลท์เวลเตอร์เวทเมื่อ 16 พฤศจิกายน พ.ศ. 2555 แพ้น็อค ปฐมศึก ปฐมโพธิ์ทอง ยก 4 คาร์บินจัน ยังคงชกมวยอยู่จนถึงปัจจุบัน (พ.ศ. 2557) โดยล่าสุด เขาได้ครองแชมป์ฟิลิปปินส์รุ่นซูเปอร์เฟเธอร์เวทเมื่อ 21 มีนาคม พ.ศ. 2557 ชนะน็อค เวง ฮายา ยก 10
สามเณร
สามเณร และ สามเณรี แปลว่า เหล่ากอของสมณะ, หน่อเนื้อของสมณะ หมายถึงนักบวชชายในพระพุทธศาสนาที่มีอายุน้อย ยังมิได้รับการอุปสมบทเป็นพระภิกษุ ถ้าเป็นนักบวชหญิงอายุน้อยเรียกว่า สามเณรี
ผู้ที่จะบวชเป็นสามเณรสามเณรีได้นั้นทางพระวินัยกำหนดอายุอย่างต่ำไว้ประมาณ 7 ขวบซึ่งพอช่วยเหลือตัวเองได้ พระวินัยระบุว่าพอจะไล่กาไล่ไก่ได้ ส่วนสูงไม่มีกำหนดไว้ ผู้มีอายุไม่เกิน 20 ปีจะบวชเป็นสามเณรตลอดไป ไม่บวชเป็นภิกษุก็ได้
ศีลของสามเณร
พระผู้มีพระภาคจึงทรงบัญญัติสิกขาบท ๑๐ ของสามเณรคือ
การให้สามเณรสึก
สามเณรของพระอุปนนทะ ศากยบุตร ประทุษร้าย (ข่มขืน) นางภิกษุณี ภิกษุทั้งหลายติเตียน พระผู้มีพระภาคเจ้าจึงทรงอนุญาตให้นาสนะ (ไล่สึก) สามเณรผู้ประกอบด้วยองค์ ๑๐ คือ
อ้างอิง
พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต พจนานุกรมเพื่อการศึกษาพุทธศาสน์ ชุด คำวัด, วัดราชโอรสาราม กรุงเทพฯ พ.ศ. 2548
ตลาดน้ำบางพลี
ตลาดน้ำบางพลี หรือ ตลาดน้ำโบราณบางพลี เป็นตลาดน้ำที่มีชื่อเสียงและเก่าแก่แห่งหนึ่ง ตั้งอยู่ในพื้นที่ตำบลบางพลีใหญ่ อำเภอบางพลี จังหวัดสมุทรปราการ
ตลาดน้ำบางพลี เกิดอุบัติเหตุไฟไหม้ครั้งใหญ่เมื่อเวลาประมาณ 21.30 น. ของวันที่ 20 พฤษภาคม พ.ศ. 2557 โดนไฟเผาวอดไปประมาณ 16 คูหา เจ้าหน้าที่ดับเพลิงใช้เวลากว่า 3 ชั่วโมง ใช้รถดับเพลิงกว่า 20 คัน จึงดับเพลิงแล้วเสร็จ สันนิษฐานว่าสาเหตุเกิดจากไฟฟ้าลัดวงจร
ตลาดน้ำบางพลี ถือเป็นตลาดน้ำที่มีความเก่าแก่ มีประวัติศาสตร์ เนื่องจากเป็นสถานที่ ๆ มีวิถีชีวิตเรียบง่ายและมีวัฒนธรรมที่ดีงามสั่งสมอยู่มากมาย เป็นแหล่งจำหน่ายสินค้านานาชนิด ทั้งอาหาร, ของใช้ต่าง ๆ, ของประดับตกแต่งบ้าน, เสื้อผ้า, สัตว์เลี้ยง กอรปกับมีทิวทัศน์ของคลองสำโรงที่ประดับประดาไปด้วยเรือพายขายขนม ผลไม้ตามฤดูกาลของชาวบางพลีที่พายไปมา รวมถึงเรือที่ผู้ที่อาศัยอยู่ในพื้นที่ที่ยังใช้สัญจรไปมาในชีวิตประจำวันด้วย
พื้นที่บริเวณย่านตลาดน้ำบางพลี มีการจัดกิจกรรมและงานเทศกาลหลายงาน มีประเพณีอันเป็นเอกลักษณ์ ได้แก่ ประเพณีรับบัว-โยนบัว จัดขึ้นในวันที่ 13 ค่ำ เดือน 11 เพื่อสักการะหลวงพ่อโต
กูดบายฟอร์นาว (เพลงพี.โอ.ดี.)
"กูดบายฟอร์นาว" ถูกเปิดในวิทยุหลายครั้งและถูกนำไปใช้เป็นวิดีโอส่งเสริมภาพยนตร์เรื่อง อภินิหารตำนานแห่งนาร์เนีย ตอน ราชสีห์ แม่มด กับตู้พิศวง เป็นซิงเกิลที่ประสบความสำเร็จที่สุดตั้งแต่เพลง "ยูธออฟเดอะเนชัน" และขึ้นอันดับ 47 บนบิลบอร์ดฮอต 100
เดซีเบลล์
"เดซีเบลล์ (ไบซีเคิลบิลต์ฟอร์ทู)" (Daisy Bell (Bicycle Built for Two)) เป็นเพลงดัง แต่งขึ้นใน ค.ศ. 1892 โดยแฮร์รี เดเคอร์ มีท่อนคอรัสที่โด่งดังว่า "Daisy, Daisy / Give me your answer, do. / I'm half crazy / all for the love of you", ending with the words "a bicycle built for two".
โคเดก
โคเดก (codec) ย่อมาจาก coder-decoder หรือ compressor-decompressor ซึ่งหมายถึงกลไกของฮาร์ดแวร์หรือซอฟต์แวร์ เพื่อเข้าหรือถอดรหัส หรือบีบอัดและคลายข้อมูล โดยโคเดกจะสามารถใช้กับข้อมูลที่เป็นออดิโอ ข้อความ และวิดีโอ ซึ่งเราจะใช้โคเดกทำงานร่วมกับแทร็กเสียง ข้อความที่เป็นซับไตเติลและวิดีโอ ในแอปพลิเคชันการประชุมผ่านระบบวิดีโอ และการถ่ายทอดสื่อต่าง ๆ ด้วยกลไกสตรีมมิ่ง ทั้งนี้ผู้ใช้อาจพบว่า คลิปวิดีโอบางไฟล์ที่ดาวน์โหลดมาจะมีการร้องขอโคเดกเฉพาะบางตัวก่อนที่จะสามารถเล่นไฟล์ได้
เดซีเบลล์
เพลงนี้เป็นเพลงแรกที่ร้องโดยการสังเคราะห์เสียงพูดจากคอมพิวเตอร์ และมีการกล่าวถึงในภาพยนตร์เรื่อง 2001 จอมจักรวาล
มอลลิโซลส์
มอลลิซอลส์ เป็นดินที่มีชั้นดินบนหรือผิวดินที่หนา ออกสีคล้ำจนถึงดำ มีโครงสร้างของดินดี มีอินทรียวัตถุเป็นองค์ประกอบในปริมาณที่สูง เนื้อดินมีลักษณะร่วนซุย และนุ่มมือเมื่อสัมผัส พบได้ทั้งในพื้นที่ลุ่มและที่ดอน โดยเฉพาะในบริเวณที่วัตถุต้นกำเนิดดินสามารถสลายตัวให้ธาตุที่เป็นด่างในปริมาณที่สูง พืชพรรณธรรมชาติเป็นทุ่งหญ้า ภายใต้สภาพอากาศที่มีช่วงแห้งแล้ง ซึ่งไม่ส่งเสริมให้เกิดกระบวนการชะล้างอย่างต่อเนื่อง ทำให้ยังคงมีธาตุประจุบวกที่เป็นด่างเหลืออยู่ในหน้าตัดดินได้มาก โดยทั่วไปเป็นดินที่มีพัฒนาการไม่มากนัก และจัดเป็นดินที่มีศักยภาพทางการเกษตรเกษตรดี ดินมีความอุดมสมบูรณ์สูง
แฮร์มัน โอแบร์ท
แฮร์มัน ยูลีอุส โอแบร์ท (Hermann Julius Oberth; 25 มิถุนายน ค.ศ. 1894 – 28 ธันวาคม ค.ศ. 1989) เป็นนักฟิสิกส์ชาวเยอรมันเชื้อสายออสเตรีย-ฮังการี เขาเป็นหนึ่งในสามของบิดาแห่งวิทยาการจรวดและการสำรวจอวกาศร่วมกับคอนสแตนติน ซีออลคอฟสกี (รัสเซีย) และโรเบิร์ต ก็อดเดิร์ด (อเมริกัน) ทั้งสามคนนี้ไม่เคยทำงานร่วมกัน แต่โดยการทำงานอิสระต่างก็สามารถสร้างผลงานของตนสำเร็จขึ้นได้
แหล่งข้อมูลอื่น
18941989
ฝุ่นจักรราศีนอกระบบ
ฝุ่นจักรราศีนอกระบบ (exozodiacal dust) คือเม็ดฝุ่นคาร์บอนอสัณฐาน และ ซิลิเกต ที่มีขนาดตั้งแต่ 1 ถึง 100 ไมโครเมตรที่กระจายอยู่เต็มระนาบของระบบดาวเคราะห์นอกระบบ มันเป็นดาวเคราะห์นอกระบบที่คล้ายคลึงกับฝุ่นจักรราศีที่สังเกตพบในระบบสุริยะ โดยเฉพาะอย่างยิ่งในแถบดาวเคราะห์น้อยหลักที่มีการสังเกตอนุภาคขนาดตั้งแต่ 1 ถึง 100 ไมครอน
เมื่อเทียบกับฝุ่นจักรราศีของระบบสุริยะแล้ว อนุภาคเหล่านี้อาจมาจากดาวหางที่มีการปล่อยก๊าซออกมา หรืออาจมาจากวัตถุขนาดใหญ่กว่า เช่น การชนกันระหว่างดาวเคราะห์น้อย เมฆฝุ่นจักรราศีนอกระบบประกอบไปด้วยจานเศษซากรอบดาวฤกษ์ในแถบลำดับหลัก ซึ่งตรวจพบการแผ่รังสีอินฟราเรดมากเกิน
โดยปกติแล้ว ฝุ่นจักรราศีนอกระบบหมายถึงส่วนที่ร้อนที่สุดและอยู่ในสุดของเศษจานเหล่านี้ภายในระยะห่างไม่กี่ AU จากดาวฤกษ์ รูปร่างของฝุ่นจักรราศีนอกระบบเหล่านี้สามารถเปิดเผยอิทธิพลของดาวเคราะห์นอกระบบที่มีต่อการเปลี่ยนแปลง และชี้ให้เห็นถึงการดำรงอยู่ของดาวเคราะห์
เนื่องจากมักจะตั้งอยู่ใกล้กับเขตอาศัยได้ของดาวฤกษ์ ฝุ่นจักรราศีนอกระบบจึงเป็นแหล่งสัญญาณรบกวนที่สำคัญเมื่อพยายามถ่ายภาพดาวเคราะห์คล้ายโลก
เยื่อบุช่องท้องอักเสบ
เยื่อบุช่องท้องอักเสบ (peritonisis) เป็นภาวะซึ่งมีการอักเสบของเยื่อบุช่องท้อง ซึ่งเป็นเยื่อบางปกคลุมผนังช่องท้องด้านในและคลุมอวัยวะในช่องท้องเกือบทั้งหมดเอาไว้ อาจเกิดขึ้นเฉพาะที่หรือทั่วช่องท้องก็ได้ อาจมีสาเหตุมาจากการติดเชื้อ (มักเกิดจากการฉีกหรือทะลุของอวัยวะกลวงในช่องท้อง เช่นที่พบในการบาดเจ็บของช่องท้อง หรือไส้ติ่งอักเสบ เป็นต้น) หรือเกิดจากสาเหตุอื่นที่ไม่ใช่การติดเชื้อก็ได้
อาการปวดท้องและกดเจ็บที่ท้อง
อาการแสดงหลัก ๆ ของเยื่อบุช่องท้องอักเสบคืออาการปวดท้อง (abdominal pain), กดเจ็บที่ท้อง (abdominal tenderness), และหน้าท้องเกร็ง (abdomina guarding) ซึ่งจะเป็นมากขึ้นเมื่อมีการเคลื่อนไหวของเยื่อบุช่องท้อง เช่น เมื่อไอ งอสะโพก หรือมีอาการกดปล่อยแล้วเจ็บที่ท้อง อาการเหล่านี้เรียกรวม ๆ ว่าอาการระคายเคืองเยื่อบุช่องท้อง (peritonism) หากมีอาการเช่นนี้อยู่จำเพาะเป็นบางส่วนของท้องส่วนใหญ่แสดงว่าสาเหตุที่ทำให้เกิดเยื่อบุช่องท้องอักเสบมาจากบริเวณนั้น เช่น ไส้ติ่งอักเสบ กระเปาะลำไส้อักเสบ หรืออาจเป็นทั่วท้องก็ได้
ประวีณวัช บุญยงค์
ประวีณวัช บุญยงค์ (เกิด 13 กุมภาพันธ์ พ.ศ. 2533) เป็นนักฟุตบอลชาวไทย เล่นในตำแหน่งกองหลัง ปัจจุบันเล่นให้กับนครศรีฯ ยูไนเต็ด ในไทยลีก 2
การเล่นทีมชาติ
เขาถูกเรียกตัวมาเล่นให้กับ ไทย U 23 โดย เกียรติศักดิ์ เสนาเมือง ผู้ฝึกสอนของทีม เพื่อไปเล่นใน ฟุตบอลชาย ซีเกมส์ 2013 โดยสามารถทำประตู เป็นดาวยิงสูงสุดประจำการแข่งขันร่วมกับ อาหมัด บาคลี ของ มาเลเซีย ฮาริส ฮารูน และ ซาฮิล ชูไฮมี ของ สิงคโปร์ เขียว โค โค ของ พม่า และ จวน มัค ฮอง ของ เวียดนาม
เบ็ญจรงค์ ธนโกเศศ
เบ็ญจรงค์ ธนโกเศศ (5 ตุลาคม พ.ศ. 2461 – 5 สิงหาคม พ.ศ. 2565 ) ศิลปินแห่งชาติ สาขาศิลปะการแสดง (ดนตรีไทย) ประจำปี พ.ศ. 2541 เป็นบุตรีของเตียง กับทองอู่ ธนโกเศศ เกิดที่ตำบลบางขุนพรหม อำเภอบางขุนพรหม จังหวัดพระนคร เปลี่ยนชื่อจาก “เติม” เป็น “เบ็ญจรงค์” ในสมัยรัฐบาลของจอมพลแปลก พิบูลสงคราม เริ่มเรียนหนังสือพออ่านออกเขียนได้ที่บ้าน แล้วศึกษาต่อที่โรงเรียนพร้อมวิทยามูลจนจบชั้นมัธยมปีที่ 3 ระหว่างที่เรียนหนังสือก็หัดเล่นดนตรีทั้งซอด้วง ซออู้ และขิม ครูคนแรกที่สอนซอด้วงคือ ไปล่ วนเขจร และได้เรียนซออู้เพลงแขกมอญจากหลวงไพเราะเสียงซอ (อุ่น ดูรยชีวิน) ต่อมา ยังได้ต่อทางร้องกับละม่อม อิศรางกูร ณ อยุธยา ครูเชื้อ นักร้อง และท้วม ประสิทธิกุล เป็นบางเพลง จึงมีความสามารถทั้งในด้านการบรรเลงและขับร้อง
เบ็ญจรงค์เริ่มทำงานเป็นเสมียนกรมที่ดิน และได้เริ่มก่อตั้งวงเครื่องสายกรมที่ดินเป็นครั้งแรก รับราชการอยู่กรมที่ดินได้ 8 ปี แล้วย้ายมาอยู่องค์การเชื้อเพลิง ทำงานอยู่ที่นี่อีก 2 ปี แล้วย้ายไปทำงานที่ธนาคารออมสินจนเกษียณอายุเมื่อปี พ.ศ. 2522 เบ็ญจรงค์สมรสกับเรือเอกชิต แฉ่งฉวี มีบุตรีด้วยกันทั้งสิ้น 5 คน ก่อนเกษียณอายุไม่กี่ปี เบ็ญจรงค์ได้แยกทางกับสามี มาอยู่ที่ตำบลบางยี่ขันกับบุตรี เบ็ญจรงค์เป็นนักสีซอด้วงผู้แม่นเพลง เคยร่วมวงเครื่องสายกับนักดนตรีเอกมามาก เช่น เจือ เสนีย์วงศ์ ณ อยุธยา, พุฒ นันทพล, ประพาส สวนขวัญ เป็นนักดนตรีประจำวงเสริมมิตรบรรเลง เป็นเจ้าของวงดนตรีคณะบางขุนพรหมใต้ และวงมิตรบรรเลง เคยอัดเสียงเดี่ยวซอด้วงเพลงกราวในกับห้างแผ่นเสียง ต. เง็กชวน และมีผลงานบันทึกเสียงเพลงเดี่ยวหลายเพลง เมื่อเกษียณอายุแล้ว วิทยาลัยนาฏศิลป์ กรมศิลปากร ได้เชิญเป็นอาจารย์พิเศษสอนเครื่องสาย เคยสอนดนตรีในจุฬาลงกรณ์มหาวิทยาลัย และได้เคยต่อซอด้วงถวายสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ขณะทรงศึกษาอยู่ที่คณะอักษรศาสตร์